* **Βαυαρία - Αλσατία - Μέλανας Δρυμός 7 μέρες 15-21/07, 22-28/07, 29/07 - 04/08, 05-11/08, 12-18/08, 19-25/08, 26/08 - 01/09. Αεροπορικώς**

**1η Μέρα | Θεσσαλονίκη – Μόναχο – Ξενάγηση πόλης**

Συγκέντρωση νωρίς το πρωί στο αεροδρόμιο ΄΄Μακεδονία΄΄ και απευθείας πτήση για τη πρωτεύουσα της Βαυαρίας το Μόναχο. Άφιξη και θα ξεκινήσουμε την ξενάγηση μας από την κεντρική πλατεία Μαριενπλατς με το παλαιό δημαρχείο, το επιβλητικό νέο δημαρχείο με τις 43 καμπάνες και τον κίονα της Παναγίας, με το χρυσό άγαλμά της. Θα συνεχίσουμε με την εκκλησία του Αγίου Πέτρου, τη παλαιότερη εκκλησία του Μονάχου. Θα διασχίσουμε την Βικτουαλιενμαρκτ, μία ανοιχτή αγορά εδώδιμων ειδών με προϊόντα από όλο τον κόσμο. Θα δούμε στην εκκλησία του Αγίου Ιωάννη Νέπομουκ, ένα από τα αντιπροσωπευτικότερα δείγματα της αρχιτεκτονικής μπαρόκ και σπίτι των αδελφών Ασσαμ, την εκκλησία Αγίου Μιχαήλ και αμέσως μετά στον καθεδρικό ναό της Παρθένου Μαρίας με τους χαρακτηριστικούς τρούλους ύψους 99 μέτρων! Συνεχίζουμε στην Προμεναντεπλατς και στον ιστορικό Ναό του Σωτήρος (Salvatorkirche) ο οποίος το 1828 παραχωρήθηκε από το βασιλιά Λουδοβίκο Α΄ στον Ελληνισμό της πόλεως. Ακολουθεί η Τεατινερστρασσε (πεζόδρομος με καταστήματα) και η Οντεονσπλατς! Συνεχίζουμε στη Ρεσιντεντςστρασσε και την πλατεία Μαξιμιλιανού Ιωσήφ, του πρώτου βασιλιά της Βαυαρίας, εδώ βρίσκεται η κεντρική είσοδος του χειμερινού παλατιού (ρεσιντέντς) και του νεοκλασικού ρυθμού κτίριο της Όπερας του Μονάχου. Θα συνεχίσουμε με το Χοφμπροιχαους, μία από τις γνωστότερες μπυραρίες του Μονάχου, η οποία βρίσκεται στην ιδιοκτησία της Βαυαρικής κυβέρνησης και στη συνέχεια θα βρεθούμε στο σπίτι, όπου ο Μότσαρτ το 1780 έγραψε την όπερα της Ιδομενέας. Τελειώνουμε την ξενάγηση στην πλατεία Μαριενπλατς απ’ όπου ξεκινήσαμε. Ελεύθερο χρόνο για να απολαύσετε τον περίπατό σας στους δρόμους της πόλης. Στη συνέχεια τακτοποίηση στο ξενοδοχείο μας. Το βράδυ σας προτείνουμε επίσκεψη σε παραδοσιακή μπυραρία για να δοκιμάσετε ψητά λουκάνικα και μπύρα.

**2η Μέρα | Μόναχο - Νυρεμβέργη - Ξενάγηση πόλης - Μόναχο.**

Πρωινό και αναχώρηση για την πανέμορφη Νυρεμβέργη. Άφιξη και περιήγηση στη πόλη που συνέδεσε το όνομα της με τη νεότερη ιστορία της Γερμανίας και πατρίδα του ζωγράφου της Αναγέννησης, Άλμπρεχτ Ντύρερ. Κατά την περιήγηση μας στην πόλη με το εντυπωσιακό ιστορικό κέντρο, που διαρρέει ο ποταμός Ρέγκνιτζ, με τα μεσαιωνικά κτίρια και τα οχυρωματικά έργα που την περιβάλλουν, θα γνωρίσουμε το κτίριο που στέγασε το Συμμαχικό Δικαστήριο του Β΄ Παγκοσμίου πολέμου, την κεντρική πλατεία, το Δημαρχείο και τον εντυπωσιακό Καθεδρικό Ναό. Η Ostermarkt είναι η πρώτη μεγάλη καλοκαιρινή αγορά, και διαθέτει μακρά παράδοση. Στους περίπου 80 πάγκους της θα μπορέσετε να βρείτε σουβενίρ, είδη κεραμικής, ξύλινα είδη οικιακής χρήσης, βιβλία, κλωστοϋφαντουργικά προϊόντα, & παραδοσιακά γερμανικά γλυκά, κρασί & βέβαια άφθονη μπύρα & λουκάνικα. Ελεύθερος χρόνος. Αργά το απόγευμα επιστροφή στο Μόναχο.

**3η Μέρα | Μόναχο – Άουγκσμπουργκ – Στρασβούργο.**

Πρωινό και στη συνέχεια θα αναχωρήσουμε για το Αυτοκρατορικό Άουγκσμπουργκ. Άφιξη σε μια από τις παλαιότερες πόλεις και τρίτη μεγαλύτερη στην Βαυαρία. Θα θαυμάσουμε τις όμορφες πλατείας όπως την κεντρική πλατεία Rathausplatz, το πύργο Perlach, την κρήνη του Ηρακλή και άλλα. Στη συνέχεια θα αναχωρήσουμε για το Στρασβούργο. Άφιξη και τακτοποίηση στα δωμάτια μας.

**4η Μέρα | Στρασβούργο – Ξενάγηση πόλης – Μπάντε Μπάντεν.**

Πρωινό και ξενάγηση στο πανέμορφο Στρασβούργο. Πρώτο μας σημείο αναφοράς θα είναι το κτίριο του Ευρωκοινοβουλίου, το παλάτι της Ευρώπης όπως ονομάζεται, καθώς και το κτίριο που στεγάζει το Δικαστήριο Ανθρωπίνων Δικαιωμάτων. Επόμενός μας σταθμός θα είναι η κεντρική πλατεία Κλεμπέρ που αποτελεί μέρος του Μεγάλου Νησιού και το πιο ζωντανό σημείο της πόλης. Συνεχίζουμε με τον Καθεδρικό Ναό, που άρχισε να κτίζεται το 1176 και ολοκληρώθηκε το 1439 μετά από πολλές τροποποιήσεις. Ο Ναός που είναι αφιερωμένος στην Παναγία αποτελεί ένα από τα πιο χαρακτηριστικά δείγματα της γοτθικής αρχιτεκτονικής και χάρις στα 142 επιβλητικά του μέτρα θεωρείται ένα από τα πιο ψηλά κτίσματα του κόσμου. Εσωτερικά δεσπόζει το αστρονομικό ρολόι που μαγνητίζει τον επισκέπτη καθώς και αυτό θεωρείται ένα από τα μεγαλύτερα του είδους του. Η ξενάγηση μας θα ολοκληρωθεί στην πιο όμορφη γωνιά της παλαιάς πόλης, μια πανέμορφη γειτονιά που ονομάζεται “Petite France”, δηλαδή Μικρή Γαλλία. Εκεί θα περιπλανηθούμε στα στενά πλακόστρωτα σοκάκια της, θα φωτογραφηθούμε με φόντο τις περίτεχνες γέφυρες πάνω από τα κανάλια που ποταμού Ιλ. Συνεχίζουμε για το το Μπάντεν - Μπάντεν που φημολογείται ότι λένε δύο φορές το όνομα του, λόγω της ομορφιάς του. Βρίσκεται στη Γερμανία και είναι κτισμένο σε ρυθμό Μπαρόκ. Μια καταπράσινη πόλη με μεγάλα πάρκα η οποία φημίζεται επίσης για τα θερμά Λουτρά της, που σώζονται από τα Ρωμαϊκά χρόνια. Θα επισκεφθείτε το Καζίνο για να θαυμάσετε το υπέροχο κτίριο στο οποίο στεγάζεται. Επιστροφή αργά το απόγευμα στο Στρασβούργο.

**5η Μέρα | Στρασβούργο - Ομπερναί - Δρόμος Κρασιού (Κολμάρ – Ρικβίρ – Εγκισάιμ).**

Πρωινό και στη συνέχεια θα αναχωρήσουμε για τη πανέμορφη πόλη Ομπερναί, χτισμένη στους πρόποδες των Βοσγίων που σύμφωνα με τον θρύλο είναι η γενέτειρα της Αγίας Οντίλ (προστάτιδος της Αγίας της Αλσατίας). Η πόλη φημίζεται για τις ιδιαίτερα όμορφες προσόψεις των σπιτιών, θα θαυμάσουμε την γοτθική εκκλησία, το Δημαρχείο από τον 16ο αιώνα και στη συνέχεια θα έχουμε ελεύθερο χρόνο. Συνεχίζουμε για το χωριό Ρικβίρ. Περιτριγυρισμένο από επάλξεις, το χωριό έχει επιβιώσει από πολέμους και έχει παραμείνει ανέπαφο. Δείτε τους μικροσκοπικούς δρόμους, τους οχυρούς τοίχους και τα σπίτια του 16ου αιώνα, θαυμάζοντας την αρχιτεκτονική αρμονία. Θα έχετε ελεύθερο χρόνο για να εξερευνήσετε την πόλη και να γευματίσετε. Μετά το μεσημεριανό γεύμα θα ακολουθήσετε τη γραφική διαδρομή κρασιού της Αλσατίας. Το Ρικβίρ Βρίσκεται ανάμεσα στην κοιλάδα του Ρήνου και την οροσειρά Vosges, η διαδρομή των 60 ετών περνάει από λοφώδεις πλαγιές για πάνω από 170 χιλιόμετρα. Έναν δημοφιλή τουριστικό προορισμό κυρίως για την αρχιτεκτονική των κτιρίων του 16ου αιώνα, που μοιάζουν ανέπαφα, και των τειχών που το περιβάλλουν. Στη συνέχεια θα αναχωρήσουμε για το Γαλλικό Κολμάρ, το στολίδι της Αλσατίας που βρίσκεται στο ‘’δρόμο του κρασιού’’ και φημίζεται για αυτά. Περιηγηθείτε στο ιστορικό του κέντρο που χαρακτηρίζεται από παραδοσιακά σπίτια κτισμένα στις όχθες του ποταμού Λάουχ. Θα θαυμάσουμε το δημαρχείο, τον καθεδρικό ναό αφιερωμένο στον Άγιο Μαρτίνο, όπως επίσης και μικρές πανέμορφες πλατείες με ενδιαφέρουσες υπαίθριες αγορές. Θα έχουμε ελεύθερο χρόνο στο πιο όμορφο σημείο της παλαιάς πόλης, την Μικρή Βενετία που χαρακτηρίζεται από κανάλια, περίτεχνες γέφυρες, αριστοκρατικά καφέ και γκουρμέ εστιατόρια. Έπειτα θα αναχωρήσουμε για το γραφικό χωριό Εγκισάιμ στη βόρειο - ανατολική Γαλλία, στο οποίο οι λέξεις ποτέ δεν μοιάζουν αρκετές για να περιγράψουν την ομορφιά του. Βρίσκεται απλωμένο γύρω από ένα φρούριο του 8ου αιώνα και έχει αλλάξει ελάχιστα τους τελευταίους πέντε αιώνες. Το χωριό οχυρώθηκε για πρώτη φορά το 1257 και τον 16ο αιώνα κατασκευάστηκαν στενά πέτρινα σοκάκια σε κύκλους, δίνοντας στο Εγκισάιμ έναν μοναδικό χαρακτήρα. Το κλίμα της περιοχής είναι ιδανικό για αμπελοκαλλιέργεια. Έτσι οι περισσότεροι κάτοικοι του είναι αμπελουργοί τα σπίτια τους τα χρησιμοποιούν σαν κελάρια και μαγαζιά όπου οι πολυάριθμοι τουρίστες μπορούν να γευτούν ή και να αγοράσουν το κρασί τους. Επιστροφή στο ξενοδοχείο μας.

**6η Μέρα | Στρασβούργο - Χαϊδελβέργη - Ξενάγηση πόλης**

Πρωινό και αναχώρηση για τη γραφική Χαϊδελβέργη, την πόλη που μοιάζει σαν να είναι βγαλμένη από μεσαιωνικό παραμύθι των αδελφών Γκριμ. Θα επισκεφθούμε το κάστρο Schloss, στην πλαγιά του λόφου Koenigsstuhl, για να δούμε τον Πύργο των Μαγισσών, τις «φυλακές των φοιτητών» και το μεγαλύτερο βαρέλι κρασιού στον κόσμο! Η βόλτα μας συνεχίζεται στην Παλιά Πόλη με τα καφέ, τα μπαρόκ κτίρια και τα δαιδαλώδη καλντερίμια, τα γεμάτα από τους φοιτητές που δίνουν ζωή σ' αυτή την πόλη. Ακολουθεί ο «δρόμος των φιλοσόφων» (Philosophenweg), ένα υπέροχο μονοπάτι που ξεκινά από την πόλη και διασχίζοντας τη γέφυρα Karl-Theodor καταλήγει στην απέναντι όχθη του ποταμού, απ' όπου η θέα στην πόλη, τον ποταμό και το Κάστρο κόβει την ανάσα. Χρόνος ελεύθερος για γεύμα και καφέ στον πεζόδρομο της πόλης. Στη συνέχεια όσοι επιθυμούν μπορούν να κάνουν δίωρη κρουαζιέρα για να απολαύσουν την εκπληκτική θέα στο κάστρο και στα γραφικά και συνάμα πανέμορφα κτίρια και στις δύο όχθες του ποταμιού. Αργά το απόγευμα επιστροφή στο ξενοδοχείο μας.

**7η Μέρα | Στρασβούργο - Φράιμπουργκ - Στουτγκάρδη - Πτήση επιστροφής**

Πρωινό και αναχώρηση. Πρώτη µας στάση το Φράιμπουργκ όπου αξίζει να αναφέρουμε πως εδώ άφησε την τελευταία του πνοή ο τεράστιος Νίκος Καζαντζάκης. Το Φράιμπουργκ είναι  από τις γνωστότερες και πλέον φημισμένες πανεπιστημιουπόλεις της Γερμανίας, όπου και θα περιηγηθούμε περιπατητικά στο ιστορικό κέντρο της πόλης για να δούμε τον εντυπωσιακό Καθεδρικό Ναό του 13ου αιώνα, χαρακτηριστικό δείγμα ρωμανικού και γοτθικού ρυθμού. Επίσης θα δούμε το ιστορικό Κάουφχαους του 16ο αιώνα που θυμίζει το γεγονός πως η πόλη στο παρελθόν υπήρξε σημαντικό εμπορικό κέντρο. Η βόλτα θα ολοκληρωθεί στην Πλατεία του ∆ηµαρχείου από το οποίο ξεκινά ένα µμοναδικό σύμπλεγμά καναλιών και στενών πλακόστρωτων οδών µε παραδοσιακά εστιατόρια που φημίζονται για τις τοπικές λιχουδιές από κυνήγι, αριστοκρατικά καφενεία και μπυραρίες Συνεχίζουμε για το αεροδρόμιο της Στουτγκάρδης για την πτήση της επιστροφής.

|  |  |  |  |  |  |  |
| --- | --- | --- | --- | --- | --- | --- |
| **Βαυαρία - Αλσατία - Μέλανας Δρυμός 7 μέρες** | | | | **Αναχωρήσεις: 15/07, 22/07, 29/07 , 05/08, 12/08, 19/08, 26/08 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδί** | **Επιβ. Μονόκλινου** | **Γενικές Πληροφορίες** |
| Μόναχο: Holiday Inn Munich East | 4\* | Πρωινό | Early booking τιμή: 595€ (Η τιμή ισχύει για τις πρώτες 10 θέσεις) Κανονική τιμή: 635€ | x | 255€ | Πτήσεις με Aegean Airlines: Θεσσαλονίκη - Μόναχο: 08:10 - 09:20 Στουτγκάρδη - Θεσσαλονίκη: 19:50 - 23:00 |
| Στρασβούργο: Ibis Centre Historique | 3\* | Πρωινό |
| Μόναχο: Holiday Inn Munich East | 4\* | Πρωινό | Early booking τιμή: 655€ (Η τιμή ισχύει για τις πρώτες 10 θέσεις) Κανονική τιμή: 695€ | x | 305€ |
| Στρασβούργο: Mercure Gare Centrale | 4\* | Πρωινό |
| **Στη τιμή περιλαμβάνονται:** Αεροπορικά με την Aegean Airlines. 1 αποσκευή 23 κιλών και 1 χειραποσκευή 8 κιλών. Πρωινό στον χώρο των ξενοδοχείων καθημερινά. Έξι (6) διανυκτερεύσεις στα ξενοδοχεία που αναγράφονται αναλυτικά στον τιμοκατάλογο μας. Μετακινήσεις, ξεναγήσεις & εκδρομές με πολυτελή κλιματιζόμενα λεωφορεία, σύμφωνα με το παραπάνω πρόγραμμα. Έλληνας έμπειρος συνοδός-αρχηγός του γραφείου μας καθ’ όλη τη διάρκεια της εκδρομής. Ασφάλεια αστικής ευθύνης. **Δεν περιλαμβάνονται:** Φόροι αεροδρομίων και επίναυλος καυσίμων: 165€ κατά άτομο. Δημοτικοί φόροι ξενοδοχείων: 20€ κατά άτομο. Check points: 35€ κατά άτομο. Είσοδοι σε μουσεία , πάρκα . Ότι δεν αναφέρεται στο αναλυτικό μας πρόγραμμα. Αυτό δεν αναφέρεται στο πρόγραμμα. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 20€. Ζητήστε αναλυτικότερες πληροφορίες. | | | | | | |
|